ผี อกหัก มาร์ควินญอส ต่อสัญญาเปแอสเช ถึงปี 2019
สำนักข่าวต่างประเทศรายงานเมื่อวันที่ 26 มี.ค. ว่า มาร์ควินญอส  กองหลังชาวบราซิล ของ ปารีส แซงต์ แชร์แมง สโมสรยักษ์ใหญ่แห่งศึกลีก เอิง ฝรั่งเศส  ตัดสินใจจรดปากกาขยายสัญญากับต้นสังกัดไปจนถึงปี 2019 เรียบร้อยแล้ว,สำหรับ มาร์ควินญอส ย้ายจาก โรมา มาร่วมทีม เปแอสเช ในปี 2013 ลงเล่นไปแล้วทั้งสิ้น 38 นัด ทำไป 3 ประตู แม้ว่าเจ้าตัวจะตกเป็นตัวสำรองของ ติอาโก ซิลวา และ ดาวิด ลุยซ์ แต่ก็สามารถทำผลงานได้ดีทุกครั้งที่ได้รับโอกาสลงสนาม นอกจากนี้เจ้าตัวยังตกเป็นข่าวว่าได้รับความสนใจ จาก แมนเชสเตอร์ ยูไนเต็ด อีกด้วย แต่ล่าสุดปราการหลังวัย 20 ปีก็ตัดสินใจต่อสัญญากับต้นสังกัดเรียบร้อยแล้ว  ,มาร์ควินญอส กล่าวว่า มันเป็นเรื่องดีและเป็นข่าวที่ดีมาก มันแสดงให้เห็นว่าผมทำผลงานได้ดี ผมมีความสุขมากๆที่สโมสรแสดงความเชื่อมั่นในตัวผม มันเป็นก้าวใหม่ในชีวิตของผมเลย  แผนงานของสโมสรนั้นงดงามมาก และการใช้ชีวิตในปารีสก็ยอดเยี่ยม ผมมีความสุขมากกับทุกอย่างที่เกิดขึ้นกับผมนับตั้งแต่ผมเซ็นสัญญากับที่นี่ เปแอสเชให้อะไรกับผมมากมาย และผมว่ามันจะเป็นแบบนี้ต่อไปเรื่อยๆ
มาร์ควินญอส  กองหลังชาวบราซิล ตัดสินใจจรดปากกาขยายสัญญากับ ปารีส แซงต์ แชร์แมง ไปจนถึงปี 2019 เรียบร้อย
ปารีส แซงต์ แชร์แมง,มาร์ควินญอส,ข่าวกีฬา,ข่าว,ไทยรัฐออนไลน์